Bob Paisley

Robert «Bob» Paisley (født 23. januar 1919, død 14. februar 1996) var en britisk fotballspiller og trener for Liverpool FC.  I løpet av ni sesonger i managerstolen, ledet Paisley Liverpool til seks ligamesterskap, og tre triumfer i Serievinnercupen, i tillegg ble det fire seire i Ligacupen og én seier i UEFA-cupen. Dette regnes som «gullalderen» for Liverpool FC.

 Biografi 
Paisley ble født i Hetton-le-Hole, County Durham. Han kom til Liverpool FC i 1939 fra amatørklubben Bishop Auckland, men på grunn av krigen måtte han vente helt til 1946 før han debuterte på klubbens førstelag. Som spiller var Paisley venstre half, som grovt sett tilsvarer defensiv midtbane i dag. Fra 1946 til 1954 spilte han 253 ligakamper for Liverpool, og scoret ti mål. Han ble ligamester i 1946/47, men var også med på nedrykk i sin siste sesong for klubben.

Etter at Paisley la støvlene på hylla, ble han ansatt i Liverpools trenerteam – først som fysioterapeut, og senere som reservelagstrener og førstelagstrener. Da Bill Shankly kom til klubben i 1959, ble Paisley utnevnt til Shanklys assistent. Shankly var den karismatiske av de to, mens Paisley var fornøyd med å holde seg i bakgrunnen. Da Shankly overraskende trakk seg tilbake i 1974, ble Paisley – noe motvillig – utnevnt til ny manager i Liverpool. Shankly hadde vunnet seks store troféer i sin tid som Liverpool-manager, men Paisley levde opp til forventningspresset, og vant enda mer enn sin berømte forgjenger.

Bob Paisley må utvilsomt regnes som en av de mest suksessrike managerne i engelsk fotballhistorie. I løpet av ni sesonger i managerstolen, ledet Paisley Liverpool til seks ligamesterskap, og tre triumfer i Serievinnercupen. I tillegg ble det fire seire i Ligacupen og én seier i UEFA-cupen. Disse årene regnes som gullalderen for Liverpool FC.

Etter ni sesonger som manager, trakk Paisley seg tilbake i 1983, etter å ha ledet klubben til nok et ligamesterskap. Han fikk deretter en plass i klubbens styre. Med over 50 år i klubben var Bob Paisley Liverpool FCs mest trofaste tjener noensinne. Han døde etter lang tids sykdom i 1996.

Etter hans død har det i 2007 pågått en underskriftskampanje for å få adlet Liverpools store manager. Over 20 000 mennesker skrev under kampanjen som ble overlevert til statsministeren selv. Tony Blair har senere uttalt at det ikke er mulig for Paisley å bli adlet, ettersom praksisen fungerer kun på levende personer. Blair anerkjente derimot hans prestasjoner og så på manageren som en av tidenes beste. Liverpool.no 

 Meritter 
 Som Spiller 
 Ligamesterskap: 1946/47


 Som manager 
 Ligamesterskap: 1975/76, 1976/77, 1978/79, 1979/80, 1981/82, 1982/83.
 Andreplass i ligaen: 1974/75, 1977/78.
 Serievinnercupen: 1976/77, 1977/78, 1980/81.
 Ligacupen: 1980/81, 1981/82, 1982/83.
 Tapende finalist: 1977/78.
 UEFA-cupen: 1975/76.
 Den europeiske supercupen: 1976/77.
 Charity Shield: 1974, 1976, 1977 (delt), 1980, 1982.
 Årets manager i England: 1975/76, 1976/77, 1978/79, 1979/80, 1981/82, 1982/83
 FA-cupen: tapende finalist i 1976/77.

 Sagt om Paisley 
 Kenny Dalglish: «Det var bare én Bob Paisley, og han var den største av dem alle. Han var gjennom alt i fotballen. Han spilte for Liverpool, han behandlet spillerne, han trente dem, han ledet dem, og til slutt satt han i styret.»
 Alan Hansen: «Jeg dømmer ut fra statistikken, og Bob Paisley er den beste manageren noensinne.»
 Graeme Souness: «Når du snakker om store managere, er det én mann som topper listen, og det er Bob Paisley.»

 Referanser 

 Eksterne lenker 


  Liverpools hjemmeside om Paisley
  English Football Hall of Fame Profile
  Player profile at LFChistory.net
  Manager profile at LFChistory.net
  Bob Paisley Profile at LFC Online
  Petition at 10 Downing Street to have Bob Paisley posthumously awarded a Knighhood
  Bob Paisley - The Boot Room Net Gallery
  Paisley ikke adlet

Kategori:Engelske fotballspillere
Kategori:Engelske fotballtrenere
Kategori:Fotballspillere for Bishop Auckland FC
Kategori:Fotballspillere for Liverpool FC
Kategori:Fotballtrenere for Liverpool FC
Kategori:Order of the British Empire (OBE)
Kategori:Personer fra City of Sunderland